
AKMENĖS RAJONO SAVIVALDYBĖS ADMINISTRACIJOS ILAGALAIKIO MATERIALIOJO TURTO VIEŠO NUOMOS KONKURSO SĄLYGOS

KIOSKAI (PAVILJONAI) NR. 1 IR NR. 5 SU APSAUGINĖMIS ŽALIUZĖMIS, KIEKVIENO PLOTAS 15 KV. M., ESANTYS RESPUBLIKOS G., NAUJOJOJE AKMENĖJE


I. BENDROSIOS NUOSTATOS

1. [bookmark: _Hlk166748105]Akmenės rajono savivaldybės administracijos Naujosios Akmenės miesto seniūnija  , L. Petravičiaus a. 2, Naujoji Akmenė, įmonės kodas 188635858, viešo nuomos konkurso būdu (toliau – Konkursas) išnuomoja Akmenės rajono savivaldybei nuosavybės teise priklausančius, Savivaldybės administracijos (toliau – Nuomotojas) patikėjimo teise valdomus 15,00 kv. m ploto kioskus (paviljonus) su apsauginėmis žaliuzėmis, esančius Respublikos g., Naujoji Akmenė. Konkursą vykdo Akmenės rajono savivaldybės administracijos direktoriaus 2024 m. balandžio 15 d. įsakymu Nr. A-248 sudaryta viešajam nuomos konkursui organizuoti komisija (toliau – Komisija).
2. Konkurse gali dalyvauti visi suinteresuoti fiziniai ir juridiniai asmenys.
3. Dokumentai Konkursui pateikiami lietuvių kalba.
4. Su nuomininku bus sudaroma materialiojo turto  nuomos sutartis.
      II. PATALPŲ APRAŠYMAS
5. Nuomojamas turtas – 15,00 kv. m ploto kioskas (paviljonas) su apsauginėmis žaliuzėmis, esantis Respublikos g., Naujoji Akmenė (išdėstymo schema pridedama).
6. Papildomai informaciją teikia Naujosios Akmenės miesto seniūnijos padėjėja Erika Brazauskienė, tel. numeris (8 425) 40633 arba mob. tel. Nr. 8 611 51573, elektroninio pašto adresas erika.brazauskiene@akmene.lt.  Informacija ir sutartis  skelbiama Akmenės rajono savivaldybės internetinėje svetainėje adresu: www.akmene.lt. 
7. Nuomojamas patalpas galima apžiūrėti 2024 m. birželio 12 d. nuo 14.00 val. iki 14.30 val. 
III. NUOMOS SĄLYGOS

8. Patalpos išnuomojamos prekybos ir (ar) paslaugų  teikimo veiklai vykdyti.
9. Pradinė kiosko (paviljono) su apsauginėmis žaliuzėmis nuomos kaina vienam mėnesiui – 150 Eur. 
10. Nuomininkas moka nuompinigius kas mėnesį, bet ne vėliau kaip iki einamojo mėnesio 10 (dešimtos) dienos pagal Nuomotojo pateiktą sąskaitą.
11.  Nuomininkas, per Sutartyje nustatytus terminus nesumokėjęs nuompinigių ir (ar) kitų mokesčių ir įmokų, privalo mokėti nuomotojui 0,05 procento dydžio delspinigius nuo visos nesumokėtos sumos už kiekvieną pavėluotą dieną.
12.  Nuomos terminas – 5 (penkeri) metai.
13.  Nuomininkas įsipareigoja be nuompinigių, kas mėnesį mokėti mokesčius už vandenį, energiją ir komunalines paslaugas.

IV. PASIŪLYMŲ DALYVAUTI KONKURSE PATEIKIMAS IR JŲ REGISTRAVIMAS

14. Konkurso dalyvių vokai su paraiškomis pateikiami  iki 2024 m. birželio 17 d. 9.00 val. adresu: L. Petravičiaus a. 2, Naujoji Akmenė, Naujosios Akmenės miesto seniūnija, 130 kab., darbo laiku. Ant voko turi būti užrašyta: konkurso dalyvio pavadinimas ir adresas, nuomojamo  kiosko (paviljono) numeris, adresas ir nuoroda „Turto nuomos konkursui“. 
15. Voke turi būti pateikti šie dokumentai:
15.1. paraiška, kurioje nurodomas konkurso dalyvio ar jo įgalioto asmens vardas, pavardė, asmens kodas ir gyvenamosios vietos adresas (šie reikalavimai taikomi fiziniams asmenims) arba asmens teisinė forma, pavadinimas, kodas ir buveinės adresas, steigimo dokumentų ar kitų steigimo faktą patvirtinančių dokumentų kopijos (šie reikalavimai taikomi juridiniams asmenims), kontaktinio asmens telefono numeris, elektroninio pašto adresas;
15.2. nustatyta tvarka patvirtintas įgaliojimas, jeigu konkurso dalyviui atstovauja jo įgaliotas asmuo;
15.3. pasiūlymas, kuriame nurodytas siūlomas konkretus nuompinigių dydis;
15.4. konkurso dalyvio ar jo įgalioto asmens sąskaitos, į kurią nuomotojas turi pervesti grąžinamą pradinį įnašą, rekvizitai;
15.5. paaiškinimas, kokiam tikslui konkurso dalyvis naudos nuomojamą turtą. 
15.6. finansų įstaigos išduoti dokumentai, patvirtinantys, kad sumokėtas pradinis įnašas.
16. Pasiūlymas turi būti pasirašytas įmonės vadovo ar jo įgalioto atstovo. Jeigu pateikti dokumentai pasirašyti ne įmonės vadovo, atitinkamai pridedamas įgaliojimas. Fizinis asmuo pasiūlymą pasirašo asmeniškai.
17. Konkurso dalyvis prieš pateikdamas dokumentus privalo sumokėti pradinį įnašą – 450 Eur (keturi šimtai penkiasdešimt eurų) į Akmenės rajono savivaldybės administracijos sąskaitą LT64 4010 0433 0005 0101, Luminor Bank, AS, banko kodas 40100. Sumokėto pradinio įnašo išrašas pateikiamas kartu su voku.

V. VOKŲ SU PASIŪLYMAIS ATPLĖŠIMAS, VERTINIMAS IR NUOMOS SUTARTIES SUDARYMAS
 
18. Vokai su pasiūlymais bus atplėšiami 2024 m. birželio 17 d. 11.00 val. L. Petravičiaus a. 2, Naujoji Akmenė, 130 kabinete, 1 aukšte.
19. Dalyvauti vokų atplėšime turi teisę įregistruoti konkurso dalyviai, turintys konkurso dalyvio registracijos pažymėjimą ir pateikę asmens tapatybę patvirtinantį dokumentą.
20. Komisija atlieka gautų pasiūlymų vertinimą ir tikrina, ar konkurso dalyvis pateikė visus konkurso sąlygose nurodytus dokumentus. Konkurso laimėtoju pripažįstamas konkurso dalyvis, pasiūlęs didžiausią Savivaldybės turto nuompinigių dydį.
21. Kai konkursą laimi didžiausią Savivaldybės turto nuompinigių dydį pasiūlęs, bet į Komisijos posėdį neatvykęs konkurso dalyvis, jam ne vėliau kaip per 3 darbo dienas nuo Komisijos protokolo pasirašymo komisija registruotu laišku išsiunčia pranešimą, kuriame nurodomi tikslūs nuomos sutarties pasirašymo data ir laikas, taip pat nurodoma galimybė konkurso laimėtojui suderinti kitą nuomos sutarties pasirašymo datą. Konkurso dalyviai, neatvykę į komisijos posėdį, apie konkurso rezultatus informuojami raštu (jiems išsiunčiami pranešimai) per 3 darbo dienas nuo komisijos protokolo pasirašymo.
22. Konkursas laikomas įvykusiu, jeigu jame dalyvauja nors vienas Konkurso dalyvis ir jis pasiūlo nuompinigių ne mažiau už nustatytą pradinį nuompinigių dydį.
23. Konkursas laikomas neįvykusiu, jeigu dalyvauti Konkurse neužsiregistravo nė vienas dalyvis arba visi Konkurso dalyviai pasiūlė nuompinigių dydį, mažesnį už nustatytą pradinį nuompinigių dydį ir (ar) buvo pateikti ne visi šiose sąlygose nurodyti dokumentai.
24. Nuomotojo ir Konkurso dalyvių ginčai sprendžiami Lietuvos Respublikos administracinių bylų teisenos įstatymo nustatyta tvarka.

___________________
